Iveco E-Way

Di Iveco E-Way es en  Elektrobus wat ön Frankrik fan Heuliez , en Daachterfirma fan Iveco üttaacht en becht uur. Heuliez jert sa üs uk Magirus tö di Iveco.

Sa jit di Heuliez GX 137 E Court bi Iveco Iveco E-Way 9,5,  da kumt di 137 E Long of Iveco E-Way 10,7, di GX 337 E of Iveco E-Way 12 sa üs di GX 437 E, wat üs Tauwain-Bus Iveco E-Way 18 forkoopet uur.

Di Achteraks es en Portālaks wat ön di Meren flak becht es. Diarom ken di Böört fan fuarn bit achtern lik döörlaap. Ön jen Sir fan di Achteraks es en Elektro-Synchroon-Maskiin me 160 kW (2.500 Nm, bi di 18 m-Bus 2.401 Nm), fuar di 18 m-Bus kumt en Maskiin me 200 kW en 2.200 Nm diartö.

Di Bateriien sen fan Moduuli me ombi 60 kWh töhopseet. Di kuurt Bus heer  fjuur Moduuli me töhop 245 kWh üp Taak , di 10,7 m-Bus heer mung 245 en 350 kWh, di 12 m-Bus heer 280 bit 385 kWh, di lüng 18 m-Wain kumt üp ombi 400 kWh.

Āpleeren uur aur di Nacht, man wan em mermung leer wel, da ken em en Panogrāfensysteen fo, wat fan boowen dial üp dit Bus-Taak giar en senerlich Baterii me 73 of 88 kWh bi di 12 m-Bus sa üs 102 of 117 kWh bi di 18 m-Bus heer. Des Helpbateriien sen fan Lithium-Titanāt-Oxid maaket en ken senerlig waker me bit tö 450 kW Leerkraft āpleeren uur. Me des Stroom uur di Laapwai forleengert.

Rekordfaarten
Iveco Magirus ön Ulm sa üs uk di Busfirma Verkehrsbetriebe Bachstein ön Celle haa forsaacht, hur fiir em me jen Akku-Leering kumt. Em kür me 61 Kilowattstünen üp 100 km en Laapwai fan 543 km üp Liinientour omset. busnetz.de aur di Liinien-Rekordfaart fan di Iveco E-Way 12 En Video aur di Iveco-Rekord fan Celle..

En bet mener heer Iveco Magirus me en Heuliez GX 337 (Lik me Iveco E-Way 12) skafet,  dit waar 527 km. Dit wiar man niin Liinienfaart. Rekordfaart fan't Werk ön di Rundstreek ön UlmDes Bus heer en Aķku me 385 kWh hurfan em 335 kWh ütfo ken (385 kWh brutto, 87 % of 335 kWh netto).

MAN heer me sin Lion's City E, wat en Akku fan 480 kWh heer en Liinienaartig Faart fan 550 km maaket. 
Wan em me 87 % of 417 kWh netto reeknet, kum bi 0,61 kWh fuar en Kilomeeter 684 km Laapwai üt.
Diarfan es man nönt bikeent.

Di Akkus en di Öndreft sen fan di lik Aart, en dit Wecht es uk ek fuul üđers. Em mut jit niisgiirig wiis.

Galerii

Luki uk jir 
 Heuliez aur jaar GX-Reeg
 Iveco aur di E-Way
 Electrive.net aur di tau Iveco E-Way 12 fuar Rostock
 Di Rostocker Straatenbaan-AG aur höör nii Elektrobusi.

Futnooten

Kategorie:Elektrobus (Baterii)
Kategorie:Straatenforkiir
Kategorie:Baterii-elektrisk Vehiikel (BEV)